Bovinos

A dos bovinos (Bovinae) é unha subfamilia de mamíferos artiodáctilos ruminantes pertenente á familia dos bóvidos.

Consta de 10 xéneros cunhas 25 especies,Kowalski, Kazimierz (1981): Mamíferos. Manual de teriología. Madrid: H. Blume Ediciones. ISBN 84-7214-229-9, pp. 442-444. distribuídas en tres tribos.

 Aspectos xerais 
Os bovinos son ruminantes distribuídos por todos os continentes, e teñen unha enorme importancia económica como fonte de carne e leite para o home. Son ungulados de tamaño medio a grande, e inclúen o boi doméstico, os bisontes, os búfalos, o iac, os antílopes de catro cornos (boselafinos) e os de cornos espiralados (estrepsicerotinos), como os eláns.

As relacións evolutivas entre os membros do grupo son escuras, e a súa clasificación en tribos reflicte esta incerteza. As características xerais inclúen a presenza de cascos e xeralmente polo menos un dos sexos de cada especie teñen cornos "verdadeiros".

A tribo dos boselafinos (Boselaphini) ou antílopes de catro cornos inclúe os últimos sobreviventes con formas moi similares ás dos antepasados de toda a subfamília. As dúas especies actuais da tribo teñen características anatómicas e comportamentais semellantes e as femais non teñen cornos. Son nativos dos bosques da India ou das sabanas arbustivas e arboradas africanas, e tenden a evitar planicies abertas. O nilgó foi introducido no sur de Texas, onde unha poboación de pouco máis de dez mil animais proporciona algunha seguranza para a súa supervivencia.

A tribo dos bovininos (Bovini) está composta por grandes animais que pastan nas praderías, incluíndo animais de significativa importancia económica, como o gando doméstico, os búfalos, o iac, así como outros parentes asiáticos menores, e grandes bovinos salvaxes como o búfalo africano e o bisonte americano.

Os membros das tribos dos Boselaphini e dos Bovini son na súa maioría asiáticos, entanto que os membros da tribo dos Strepsicerotini, os antílopes de cornos espiralados, encóntranse soamente en África. Os membros deste grupo tenden a ter tamaño grande, pescozo longo e dimorfismo sexual considerábel. Sete das súas nove especies están clasificadas como de baixo risco, pero precisan medidas de conservación, mentres que as dúas restantes, o elán común ou do Cabo e o grande elán están seguros.

 Clasificación 
miniatura|250px|Bisonte americano (Bison bison) no Parque Nacional de Yellowstone. 

miniatura|250px|Grande elán (Taurotragus derbianus).

Segundo Mammal Species of the World a subfamilia dos bovinos está integrada polos xéneros e especies que se listan a continuación.Wilson, Don; Reeder, DeeAnn, eds. (2005): Mammal Species of the World (3ª edición). Baltimore: Johns Hopkins University Press, 2 vols.  ISBN 978-0-8018-8221-0.  Inclúese Bos gaurus recoñecido pola IUCN.Duckworth, J. W., Steinmetz, R., Timmins, R. J., Anak Pattanavibool, Than Zaw, Do Tuoc & Hedges, S. (2008): Bos gaurus. Lista Vermella de especies ameazadas da IUCN. 2010.Kowalski, K., Op. cit., pp. 444.

Subfamilia Bovinae
 Tribo Bovini' 
 Xénero Bos Bos primigenius (†) - uro
 Bos javanicus - banteng
 Bos gaurus - gauro
 Bos frontalis - gaial (gauro doméstico)
 Bos grunniens - iac
 Bos taurus - boi doméstico (considerado cada vez máis como subespecie de Bos primigenius)
 Bos indicus - cebú
 Bos sauveli - cuprei
 Xénero Bison - bisontes 
 Bison bison - bisonte americano
 Bison bonasus - bisonte europeo
 Xénero Bubalus 
 Bubalus bubalis -búfalo acuático
 Bubalus depressicornis - anoa das chairas
 Bubalus quarlesi - anoa de montaña
 Bubalus mindorensis - tamarao
 Xénero Pseudoryx 
 Pseudoryx nghetinhensis - saola
 Xénero Syncerus
 Syncerus caffer - búfalo africano ou búfalo cafre
 Tribo Boselaphini
 Xénero Boselaphus 
 Boselaphus tragocamelus - nilgó
 Xénero Tetracerus
 Tetracerus quadricornis - antílope de catro cornos
 Tribo Strepsicerotini 
 Xénero Tragelaphus 
 Tragelaphus eurycerus - bongo
 Tragelaphus strepsiceros - gran cudú
 Tragelaphus scriptus - antílope xeroglífico
 Tragelaphus imberbis - cudú menor
 Tragelaphus buxtoni - niala de montaña
 Tragelaphus spekii - sitatunga 
 Xénero Taurotragus
 Taurotragus oryx - elán do Cabo
 Taurotragus derbianus - grande elán ou antílope de Derby

 Notas 

 Véxase tamén 

 Bibliografía 
 Dorst, J. & Dandelot, P. (1973): Guía de campo de los mamíferos salvajes de África. Barcelona: Ediciones Omega, S. A.
 Haltenorth, T. & Diller, H. (1986): A Field Guide of the Mammals of Africa including Madagascar. Londres: William Collins Sons & Co Ltd. ISBN 0-00-219778-2.
 Kowalski, Kazimierz (1981): Mamíferos. Manual de teriología. Madrid: H. Blume Ediciones. ISBN 84-7214-229-9.
 Wilson, D. E. & D. M. Reeder, editors (2005): Mammal species of the world: a taxonomic and geographic reference. Third edition. The Johns Hopkins University Press. Baltimore, Maryland, USA. ISBN 0-8018-8221-4.

 Outros artigos 
 Artiodáctilos
 Ruminantes
 Bóvidos

 Ligazóns externas 
 Bovinae na ADW .
 Bovinae  na EOL .
 Bovinae no NCBI.

Categoría:Bovinos